पाएं अपने शहर की ताज़ा ख़बरें और फ्री ई-पेपरडाउनलोड करें
बसनही थाना क्षेत्र के बड़सम गांव में बीते शुक्रवार की दोपहर एक दिव्यांग शिक्षक की गोली मारकर हत्या के मामले में मृतक की पत्नी नीतू देवी के आवेदन पर प्राथमिकी दर्ज करते हुए दो महिला व एक पुरुष को नामजद किया गया है। जबकि मामले में एक नामजद आरोपी महिला चन्द्रकला देवी को बसनही पुलिस ने गिरफ्तार कर न्यायालय में सुपुर्द कर दिया गया है। हत्या का कारण 18 कट्ठे जमीन को लेकर जारी विवाद बताया जा रहा है। इस बाबत बसनही थानाध्यक्ष मो. अकमल हुसैन ने बताया कि मृतक शिक्षक गिरीश कुमार की पत्नी नीतू देवी पड़ोस में ही रहने वाले रौशन यादव व उसकी पत्नी सिंकू देवी व उसकी माता चन्द्रकला देवी पर हत्या करने का आरोप लगाया है। प्रारंभिक छानबीन में हत्या से पूर्व मुख्य आरोपी रौशन यादव की मां चन्द्रकला देवी द्वारा रेकी किए जाने तथा रौशन यादव द्वारा शिक्षक को गोली मारे जाने की बात सामने आई है। मुख्य आरोपी की मां चन्द्रकला देवी को गिरफ्तारी कर लिया गया है। बांकी बचे आरोपियों की गिरफ्तारी भी जल्द कर ली जाएगी। बताते चलें कि बीते शुक्रवार की दोपहर बड़सम गांव निवासी सहायक शिक्षक दिव्यांग गिरीश कुमार की गांव स्थित बहियार में मवेशी चारा लाने के क्रम में गोली मारकर हत्या कर दी गई थी। मृतक गिरिश पूर्णियां जिले के बायसी में सहायक शिक्षक के रूप में पदस्थापित था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn